
Naslov: Neurejena prometna signalizacija na kolesarskih poteh
Napoved za voditelja:

Letos so v Brežicah obnovili Bizeljsko cesto, ki predstavlja glavno mestno vpadnico. Ob tem naj bi poskrbeli tudi za večjo varnost vseh udeležencev v prometu. Kot zatrjuje zdaj že nekdanji novinar Ernest Sečen, pa temu ni tako. To velja predvsem za kolesarje, ki se med novimi označbami na cestiščih in prometnih znakih sploh ne znajdejo več, pri čemer pa so prisiljeni kršiti pravila, za kar pa jih lahko policisti celo oglobijo za 40 evrov.
H1: Brežiška občina slabo skrbi za varnost kolesarjev
H2: Slabe in dvoumne označbe na cestiščih ne prispevajo k večji varnosti
H3: Ernest Sečen je v Brežicah opozoril na več kot 40 kritičnih točk
T- Iz Brežic GORAN ROVAN /

X- Snemalec in montažer Sebastijan Ajdišek /

Brežičan Ernest Sečen uporablja za prevoz predvsem kolo in kot nekdanji inštruktor vožnje je samo v Brežicah odkril več kot 40 točk, kjer so talne označbe zarisane nestrokovno in v neskladju s predpisi, s tem pa tudi nevarne za kolesarje.
T- ERNEST SEČEN /

X- nekdanji novinar in inštruktor vožnje /

»Ljudje so zmedeni, ne vejo kaj počet, oznake, ki so na voziščih dejansko neposredno ogrožajo varnost kolesarjev. In kot opazujem, kolesarji večinoma vozijo po vozišču za avtomobile, ne po stezah.«
Da nove označbe in prometni znaki prinašajo veliko nelagodja opažajo tudi drugi kolesarji.

T- BORIS KOVAČIČ /

X- Brežičan /

»Ko se pelem po tehle naših skakalnicah ni najbolj prijetno. Ni to samo moje mnenje, mnenje mnogih. Marsikatera ženska se mi je že oglasla, mi potrdila, pravi, ej pa s košarce mi vse ven pade, ko se prek pelem.«
Sečen je na prometne zagate v brežiški in drugih posavskih občinah opozarjal že prej, vendar kot pravi ne najbolj uspešno. Zato tudi na tokratna opozorila ne pričakuje večjih odzivov. 
T- ERNEST SEČEN /

X- nekdanji novinar in inštruktor vožnje /

»Na ta moja opozorila je bil odziv iz strani dveh naslovnikov, od organov, ki lahko vplivajo, napisanih izpred dveh let je blo odzivov več in tudi so pristopli k sanaciji, vendar niso dokončali. So naredili neki naspol.«
Kaže da je nekaterim skrb za boljšo prometno varnost pri nas še vedno postranskega pomena. Zato lahko le upamo, da zaradi tega ne bo prišlo do nepotrebnih kaznovanj ali celo do prometnih nesreč s hujšimi posledicami za kolesarje in ostale udeležence v prometu.
